Ռոքսանա Բաբայան

Ռոքսանա Ռուբենի Բաբայան (), հայազգի  խորհրդային և ռուսական  էստրադայի  երգչուհի, թատրոնի և կինոյի դերասանուհի, Ռուսաստանի ժողովրդական արտիստուհի, «Еди́ная Росси́я» կուսակցության անդամ։

Ռուս դերասան Միխայիլ Դերժավինի կինն է։

Կենսագրություն 
Ռոքսանա  Բաբայանը ծնվել է 1946 թվականին Տաշքենդում։ Հայրական կողմը Ղարաբաղից է, ապրել են Շուշիում։ Ռոքսանան  1970 թվականին ավարտել Տաշքենդի ինստիտուտը և դարձել երկաթգծի ինժեներ։ Սովորելու տարիներին ինստիտուտում ձևավորվել է ջազ նվագախումբ, որի մեներգչուհին եղել է Ռոքսանան։ Ինստիտուտն ավարտելուց հետո եղել է Երևանում՝ երգել Կոնստանտին Օրբելյանի խմբում։ 1974 թվականին համագործակցելու առաջարկ է ստացել Մոսկվայից և ընդգրկվել «Երկնագույն կիթառներ» անսամբլի կազմում։ Ռոքսանա Բաբայանի համար երգեր են գրել Վյաչեսլավ Դոբրինինը, Գեորգի Գարանյանը, Իլյա Ռեզնիկը։ 70-ականների վերջերին Ռոքսանա Բաբայանը տեղ էր զբաղեցնում խորհրդային վեց ամենահեղինակավոր երգիչների շարքերում։ 80-ականների սկզբին «Մելոդյա» ֆիրման թողարկեց երգերի տասնմեկ ձայնասկավառակ։ 1987 թվականին Բաբայանն արժանացավ վաստակավոր, իսկ 1999 թվականին՝ ժողովրդական արտիստի կոչմանը։

Ծանոթագրություններ 

Հայ երգչուհիներ
Հայ դերասանուհիներ
Ուզբեկահայ երգիչներ‎
Ուզբեկահայ դերասաններ
«Միասնական Ռուսաստան» կուսակցության անդամներ
Ռուսաստանի թատերական արվեստի ինստիտուտի շրջանավարտներ
Ռուսաստանի Դաշնության ժողովրդական արտիստներ
ՌԽՖՍՀ վաստակավոր արտիստներ
Ուզբեկստանի ազգային համալսարանի շրջանավարտներ